Diari Oficial de la Generalitat Valenciana


Sumari del DOGV 9553, del 14-03-2023 (2023/1654)

RESOLUCIÓ de 16 de febrer de 2023, de la Conselleria de Sanitat Universal i Salut Pública, per la qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2023.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9553

Data del DOGV
:   14-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1654


Data del document
:   16-02-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 16 de febrer de 2023, de la Conselleria de Sanitat Universal i Salut Pública, per la qual es convoquen subvencions en matèria d'atenció i prevenció de les drogodependències i altres trastorns addictius per a l'exercici 2023. [2023/1654]  
La Llei 10/2014, de 29 de desembre, de la Generalitat (VSP-S-6929-8679), de salut de la Comunitat Valenciana, estableix i regula un conjunt de mesures i accions encaminades a la prevenció, assistència, incorporació i protecció social de les persones afectades tant per l'ús i/o abús de substàncies que poden generar dependència com per altres trastorns addictius.  
Així mateix, i a fi d'establir uns requisits mínims que garantisquen la qualitat i la idoneïtat dels recursos i programes d'atenció i prevenció de les drogodependències, per a la prestació de serveis d'assistència sanitària, social, o de prevenció de les drogodependències i altres trastorns addictius, cal tindre en compte el Decret 89/2018, de 29 de juny, del Consell (DOGV 8334 09.07.2018), d'acreditació de programes de prevenció de drogodependències i altres trastorns addictius i de regulació del Comité de persones expertes, i el Decret 132/2010, de 3 de setembre, del Consell (DOGV 6351 09.09.2010), sobre registre i autorització de centres i serveis d'atenció i prevenció de les drogodependències i altres trastorns addictius, a la Comunitat Valenciana.  
  
Mitjançant Ordre 4/2015, de 3 de desembre, de la Conselleria de Sanitat Universal i Salut Pública (DOGV 7675 10.12.2015), modificada per l'Ordre 3/2020, de 9 de juny, s'aproven les bases reguladores de les subvencions en matèria d'atenció i prevenció de les drogodependències i altres trastorns addictius.  
La present convocatòria s'emmarca, dins del Servei de Promoció de Conductes Saludables i Prevenció de les Addiccions i Drogodependències, en compliment del «Pla Estratègic de Subvencions de la Conselleria de Sanitat Universal i Salut, per al període 2020-2023», aprovat per Resolució de la consellera de Sanitat Universal i Salut Pública en data 20 de gener de 2020.  
Per tot això, i en virtut de les facultats conferides per l'article 28 de la Llei 5/1983, de 30 de desembre, del Consell (ZSS-C-8181-5076), i de conformitat amb el que s'estableix en els articles 160.4.b i 166 de la Llei 1/2015, de 6 de febrer, del Consell, d'hisenda pública, del sector públic instrumental i de subvencions, resolc:  
  
Article 1. Objecte i àmbit d'aplicació  
La present resolució té per objecte convocar, en règim de concurrència competitiva, subvencions per al finançament de les despeses de funcionament de centres, serveis i/o programes i activitats en matèria de prevenció, atenció, rehabilitació i/o reinserció social de drogodependents o altres tipus d'addiccions a desenvolupar durant l'any 2023 en l'àmbit territorial de la Comunitat Valenciana.  
L'objecte d'aquesta convocatòria són les subvencions destinades al finançament de despeses corrents i personal dels següents centres, serveis i programes:  
a. Les Unitats de Valoració i Suport en Drogodependències (UVAD), incloent-hi l'atenció directa en comissaries.  
b. Centres de Dia (CD) d'entitats locals.  
c. Els Centres d'Intervenció de Baixa Exigència (CIBE).  
d. Els programes destinats a l'atenció al joc patològic.  
e. Les Unitats de Prevenció Comunitària en Conductes Addictives (UPCCA) d'entitats locals.  
f.. Els programes de prevenció de les drogodependències i altres addiccions, sempre que aquests últims siguen desenvolupats, en l'àmbit de la Comunitat Valenciana, per institucions sense fi de lucre.  
g. Els programes executats per associacions d'autoajuda en matèria d'alcoholisme, que realitzen exclusivament programes d'ajuda mútua.  
  
  
Article 2. Finançament de les ajudes  
Les subvencions contingudes en la present convocatòria, es concediran amb càrrec als pressupostos de la Generalitat per a l'exercici 2023, secció 10, servei 02 Centre gestor 98, programa pressupostari 313.20, Drogodependències i Altres Addiccions, capítol IV, en les línies pressupostàries i pels imports màxims globals que es detallen a continuació:  
  
  
- Línia de subvenció: S1897.  
Denominació: atenció a drogodependents amb problemes jurídic- penals.  
Consignació pressupostària: 90.000 euros.  
Procedència i quantia dels fons:  
Propis: 40 euros.  
Externa: Àrea de Sanitat: 89.960 euros.  
  
- Línia de subvenció: S2097.  
Denominació: centres i programes de reinserció social de drogodependents.  
Consignació pressupostària 1.122.410 euros.  
Procedència i quantia dels fons:  
Propis: 831.860 euros.  
Externa: Àrea de Sanitat: 290.550 euros.  
  
- Línia de subvenció: S2099.  
Denominació: prevenció de les drogodependències i altres addiccions.  
Consignació pressupostària: 3.194.260 euros  
Procedència i quantia dels fons:  
Propis: 2.824.860 euros  
Externa: Àrea de Sanitat: 369.400 euros.  
  
- Línia de subvenció: S5855.  
Denominació: suport a associacions de persones alcohòliques rehabilitades.  
Consignació pressupostària: 100.000 euros.  
Procedència i quantia dels fons:  
Propis: 100.000 euros.  
Externa: 0 euros.  
  
En la present convocatòria es fixa la quantia total màxima destinada a les subvencions convocades que podrà ser objecte d'ampliació en cas de produir-se un increment dels crèdits pressupostaris a conseqüència d'una generació, ampliació o modificació pressupostària.  
  
En aquest supòsit, l'assignació d'aquests crèdits objecte d'ampliació no requerirà una nova convocatòria i es realitzarà d'acord amb els mateixos criteris de valoració i procediment d'assignació recollits en la present convocatòria.  
En qualsevol cas, amb caràcter previ a la seua aplicació, per resolució de la conselleria de Sanitat Universal i Salut Pública es donarà publicitat a aquest increment de crèdits i a l'import global definitiu destinat a la concessió de les ajudes previstes en la present convocatòria.  
  
  
Article 3. Política de competència de la Unió Europea  
La present convocatòria no requereix la seua notificació o comunicació a la Comissió Europea, i no se li aplicarà l'article 107 del Tractat de Funcionament de la Unió Europea, al no reunir tots els requisits continguts en aquest, ja que les subvencions previstes en la present convocatòria no suposen avantatges econòmics per a empreses.  
  
  
Article 4. Sol·licitants i Requisits dels beneficiaris  
1. Podran sol·licitar les subvencions objecte de regulació de l'Ordre 4/2015, de 3 de desembre, de la Conselleria de Sanitat Universal i Salut Pública, modificada per l'Ordre 3/2020, de 9 de juny, en la qual s'aproven les bases reguladores de les convocatòries, les entitats locals i les entitats sense fi de lucre que siguen titulars de centres, serveis i/o gestionen programes i activitats en matèria de prevenció, atenció, rehabilitació i/o reinserció social de drogodependents o altres tipus d'addiccions en l'àmbit territorial de la Comunitat Valenciana, sempre que no incórreguen en alguna de les causes de prohibició que regula l'article 13 de la Llei 38/2003, de 17 de novembre, general de subvencions i que complisquen els requisits establits en la precitada Ordre.  
2. Les entitats sense fi de lucre hauran de disposar d'una seu central o delegació permanent en la Comunitat Valenciana, en els termes establits en les bases reguladores de la subvenció.  
3. Quan l'objecte de la subvenció siga el finançament de centres i/o serveis, serà condició indispensable per a la seua concessió que disposen de l'autorització prevista en el Decret 132/2010, de 3 de setembre, del Consell, sobre registre i autorització de centres i serveis d'atenció i prevenció de les drogodependències i altres trastorns addictius, en la Comunitat Valenciana en la data de finalització del termini de presentació de la sol·licitud de subvenció.  
4. Quan l'objecte de la subvenció siga el finançament dels programes de prevenció, hauran de posseir l'acreditació a la qual fa referència el Decret 89/2018, de 29 de juny, del Consell, d'acreditació de programes de prevenció de drogodependències i altres trastorns addictius i de regulació del comité de persones expertes, en la data de finalització del termini de presentació de la sol·licitud de subvenció. Així mateix, en el cas de les entitats sense fi de lucre, hauran de comptar entre els seus fins institucionals, recollits expressament en els seus estatuts, la realització d'activitats de prevenció en drogodependències i altres addiccions.  
  
  
Article 5. Despeses subvencionables  
Les ajudes previstes en la present convocatòria es destinaran a cobrir les despeses que es relacionen en l'article 6 de la citada ordre, que de manera directa responguen a la naturalesa de l'activitat subvencionada, resulten estrictament necessàries i es realitzen en el període subvencionable.  
  
Article 6. Termini i lloc de presentació de sol·licituds  
1. Les sol·licituds es presentaran, en el model normalitzat que figura com a Annex I, en el termini d'un mes des de la data de la publicació de la present resolució en el Diari Oficial de la Generalitat Valenciana. El termini establit conclourà el mateix dia del mes següent al de la seua publicació.  
2. Les sol·licituds es presentaren, únicament via telemàtica a través de la seu electrònica de la Generalitat en el següent enllaç: https://www.gva.es/va/inicio/procedimientos'id\_proc=357&version=amp#p\_9 .  
  
Article 7. Documentació  
1. Les entitats locals hauran d'emplenar la sol·licitud que figura com a Annex I, la qual haurà d'anar acompanyada de la documentació que seguidament es relaciona:  
a) Documents acreditatius de la representació legal que ostente el sol·licitant.  
b) Identificació del centre/programa/servei a subvencionar. Annex II.  
c) Certificació acreditativa de l'acord adoptat per l'òrgan competent, autoritzant la sol·licitud de subvenció, així com el coneixement i compromís respecte a les obligacions establides en aquesta convocatòria.  
d) Pla Municipal o Mancomunat sobre Drogodependències, així com certificació acreditativa de l'acord adoptat per l'òrgan competent, aprovant el mateix. Únicament hauran de presentar aquesta documentació en cas de modificació o aprovació d'un nou pla diferent al presentat en anteriors convocatòries o si es tractara de noves entitats locals sol·licitants.  
e) Pressupost de l'entitat local destinat a l'atenció i prevenció de les drogodependències previst per a l'exercici 2023.  
f) Memòria explicativa de les activitats a realitzar durant l'exercici 2023. Annex X.  
g) Relació de l'equip professional, amb descripció de categories, càrrecs, tasques i horaris de dedicació única al centre, programa o servei pel qual se sol·licita la subvenció. Annex III.  
h) Memòria de les actuacions desenvolupades, en matèria de drogodependències i altres addiccions de l'exercici 2022, en el cas d'aquelles entitats que no hagueren sigut subvencionades en la convocatòria d'aqueix exercici. Annex XI.  
i) Model de Declaració responsable que s'està al corrent en el pagament d'obligacions per reintegrament de subvencions, de conformitat amb el que determina l'article 34.5 de la Llei 38/2003, de 17 de novembre, general de subvencions.  
j) Certificat expedit per l'entitat bancària on efectuar, si escau, els pagaments, en el qual s'especifique: codi de l'entitat, codi de la sucursal, número de compte i titular d'aquesta, així com document d'alta de tercers, segons model genèric. Aquelles entitats que en exercicis anteriors hagueren sigut subvencionades, únicament hauran de presentar aquesta documentació en cas de modificació de les dades bancàries.  
  
k) Així mateix, de conformitat amb l'article 68 de la Llei 7/2014, de 22 de desembre, de mesures fiscals de gestió administrativa i financera i d'organització de la Generalitat, que va modificar l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, les entitats hauran d'acreditar estar al corrent en el compliment de l'obligació de rendició dels seus comptes anuals davant la Sindicatura de Comptes.  
2. Les entitats sense fi de lucre hauran d'emplenar la sol·licitud que figura com a Annex I, que haurà d'anar acompanyada de la documentació que seguidament es relaciona:  
a) Identificació del centre/programa/servei a subvencionar. Annex II.  
b) Pressupost desglossat de les despeses previstes dels centres, serveis o programes de l'exercici per als quals se sol·licita la subvenció. Annex IV.  
c) Memòria explicativa de les activitats a realitzar en l'exercici 2023.  
d) Relació de l'equip professional, amb descripció de categories, càrrecs, tasques i horaris de dedicació única al centre, programa o servei pel qual se sol·licita la subvenció. Annex III.  
e) Certificat expedit per l'entitat bancària on efectuar, si escau, els pagaments, en el qual s'especifique: codi de l'entitat, codi de la sucursal, número de compte i titular d'aquesta, així com document d'alta de tercers, segons model genèric. Aquelles entitats que en exercicis anteriors hagueren sigut subvencionades, únicament hauran de presentar aquesta documentació en cas de modificació de les dades bancàries.  
  
f) Còpia autenticada o fotocòpia confrontada dels estatuts en els quals haurà de constar explícitament l'àmbit de l'entitat, així com la inexistència d'ànim de lucre en els fins d'aquesta. Únicament hauran de presentar aquesta documentació en els casos de modificació dels aportats en anteriors convocatòries o en el cas de tractar-se de noves entitats sol·licitants.  
g) Memòria de les actuacions desenvolupades, en matèria de drogodependències i altres addiccions, en l'exercici 2022, en el cas d'aquelles entitats que no hagueren sigut subvencionades en la convocatòria d'aqueix exercici.  
h) Certificació expedida per l'Agència Estatal d'Administració Tributària acreditativa d'estar exempts, si escau, de l'Impost sobre el valor afegit, únicament en els casos en què aquest document no estiga aportat en anteriors convocatòries en aquesta Direcció General.  
i) Declaració responsable emplenada i signada dels següents extrems (Vegeu Annex I) que ostenta les facultats requerides com a representant de l'entitat, autoritzant la sol·licitud d'ajuda i aprovant el programa i pressupost presentat, així com el coneixement i compromís respecte a les obligacions establides en aquesta ordre, de no estar incurs en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, general de subvencions, que l'entitat no obté benefici econòmic per les seues activitats, i que es compleix amb la normativa d'integració laboral de persones amb discapacitat o, si escau, d'exempció d'aquesta obligació.  
  
j) Model de Declaració responsable que està al corrent en el pagament d'obligacions per reintegrament de subvencions, de conformitat amb el que determina l'article 34.5 de la Llei 38/2003, de 17 de novembre, general de subvencions.  
k) Autorització a l'òrgan competent de la Conselleria de Sanitat Universal i Salut Pública, a consultar i obtindre per mitjans telemàtics les certificacions acreditatives d'estar al corrent amb les obligacions tributàries, estatals i autonòmiques i amb la Seguretat social. En cas de no subscriure's l'autorització s'haurà d'aportar aquesta documentació.  
3. Els programes destinats a l'atenció al joc patològic hauran d'aportar, a més dels documents anteriorment esmentats, els curriculum vitae del personal adscrit, en el qual s'acredite la formació i experiència professional en matèria de drogodependències i altres addiccions.  
4. La sol·licitud de subvenció, es dirigirà a la Direcció General de Salut Pública i Addiccions, ajustant-se al model normalitzat, estarà també disponible en la seua pàgina web i en la guia PROP de la Generalitat (www.prop.gva.es).  
5. Les sol·licituds es presentaran en el termini d'un mes des de la data de publicació de la present resolució en el Diari Oficial de la Generalitat Valenciana, termini que començarà a computar-se a partir de l'endemà d'aquell en què tinga lloc aquesta publicació. El termini conclourà el mateix dia del mes següent al de la seua publicació.  
6. Quan la sol·licitud no reunisca els requisits establits en la convocatòria o no s'acompanye la documentació exigida es requerirà, de conformitat amb l'article 68 de la Llei 39/2015, d'1 d'octubre, del procediment administratiu comú de les administracions públiques, a la persona interessada, d'acord amb l'article 45.1.b de la citada Llei 39/2015, perquè en un termini de 10 dies, esmene la falta o acompanye la documentació necessària amb l'advertiment que, si no ho fera, s'arxivarà la sol·licitud sense més tràmit. Els requisits de documentació es publicaran en la pàgina WEB de la Conselleria amb competències en matèria de drogodependències i altres trastorns addictius.  
7. En els casos en què els que documents estigueren en poder de la Conselleria de Sanitat Universal i Salut Pública, el sol·licitant podrà acollir-se al dret establit en l'article 53.1.d de la Llei 39/2015, d'1 d'octubre, del procediment administratiu comú de les administracions públiques, sempre que es faça constar la data, l'òrgan o dependència al qual van ser dirigits, la identificació del procediment en què es troben i que no hagen transcorregut més de cinc anys des de la finalització del procediment al qual corresponguen.  
  
Article 8. Òrgan instructor, Comissió i criteris de valoració  
1. D'acord amb el que es disposa en l'article 10.1 de l'Ordre 4/2015, de 3 de desembre, modificada per l'Ordre 3/2020, de 9 de juny, de la Conselleria de Sanitat Universal i Salut Pública, l'òrgan encarregat de l'ordenació i instrucció del procediment serà la direcció general amb competències en matèria de drogodependències i altres trastorns addictius que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de pronunciar-se la resolució.  
2. La comissió de valoració es regirà pel que es disposa en l'article 10.3 de l'Ordre 4/2015, de 3 de desembre, modificada per l'Ordre 3/2020, de 9 de juny, de la Conselleria de Sanitat Universal i Salut Pública.  
3. Els criteris de valoració a tindre en compte són els ressenyats en l'article 11 de l'esmentada Ordre 4/2015, de 3 de desembre, modificada per l'Ordre 3/2020, de 9 de juny, de la Conselleria de Sanitat Universal i Salut Pública.  
  
Article 9. Resolució  
1. Correspon a la persona titular de la Conselleria amb competències en matèria de drogodependències i altres trastorns addictius, o òrgan en qui delegue dictar la resolució de la concessió de les diferents subvencions.  
2. La resolució es publicarà en el Diari Oficial de la Generalitat Valenciana, sense perjudici del que s'estableix en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
3. El termini màxim per a resoldre i notificar els expedients serà de tres mesos a comptar des de la data de finalització del termini de presentació de sol·licituds. Transcorregut el termini sense haver-se notificat la resolució, s'entendrà desestimada la sol·licitud de concessió de subvenció en els termes de l'article 21 de la Llei 39/2015, d'1 d'octubre, del procediment administratiu comú de les administracions públiques.  
4. Contra les resolucions dictades en el procediment de concessió de subvenció, que posa fi a la via administrativa, es podrà interposar recurs contenciós administratiu en el termini de dos mesos, a comptar des de l'endemà de la seua publicació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
5. Tot això sense perjudici de la interposició del recurs potestatiu de reposició, en el termini d'un mes des de l'endemà de la seua publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
Article 10. Verificació de dades  
D'acord amb el que s'estableix en la disposició addicional octava de la Llei orgànica 3/2018, de 5 de desembre, de protecció de dades personals i garantia dels drets digitals i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquests.  
La potestat de verificació inclou verificar la identitat de la persona sol·licitant o, si escau, del seu representant legal i consultar les següents dades que consten en la Base de dades nacional de subvencions (BDNS): les subvencions i ajudes que li han sigut concedides incloses aquelles a les quals se'ls aplica la regla de mínims, i que la persona sol·licitant no està inhabilitada per a percebre subvencions.  
  
Article 11. Justificació i pagament  
1. La forma de pagament de les subvencions destinades a les despeses referides en l'article 6.4 de l'ordre 4/2015, prèvia certificació de la persona titular de la direcció general competent en matèria de drogodependències i altres trastorns addictius de comprovació i aprovació dels justificants, així com acreditativa del compliment dels fins que justifiquen la concessió de la subvenció, s'ajustarà al règim de lliurament especial que per a determinades transferències corrents establisca la Llei de pressupostos de la Generalitat de cada exercici. En els casos en què no s'ajuste als requisits anteriors es realitzarà prèvia justificació per part de l'entitat beneficiària, conformitat amb el que s'estableix en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. En el cas que s'efectuen pagaments anticipats, les entitats beneficiàries quedaran exonerades de la constitució de garanties, de conformitat amb la previsió continguda en la lletra f de l'apartat 5 de l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. Els beneficiaris de les subvencions tindran de termini fins al 30 d'octubre de 2023, per a presentar la documentació justificativa de la totalitat de la subvenció concedida o, almenys, del percentatge que possibilite el lliurament del 100 % d'aquesta, sempre que això siga possible d'acord amb el que s'estableix en la Llei de Pressupostos per a aquest exercici. En aquest últim supòsit, haurà de termini fins al 15 de gener de 2024, per a presentar la resta de la documentació justificativa. (Annex V, VI i VII).  
La presentació de la documentació acreditativa de la justificació es farà, únicament, per mitjans telemàtics a través del següent enllaç: https://www.gva.es/va/inicio/procedimientos'id\_proc=20376&version=amp#p\_9 .  
4. Els beneficiaris de subvencions hauran de presentar abans del 31 de gener de 2024, una memòria final de les activitats realitzades en suport informàtic i, quan així es requerisca per la direcció general amb competències en matèria drogodependències i altres trastorns addictius, en format paper. La no presentació de la citada memòria serà motiu de reintegrament de la subvenció concedida.  
Els beneficiaris de les línies S1897, S2097 i S2099, hauran de presentar aquesta memòria conforme als Annexos VIII, IX o XII segons el tipus de recurs.  
  
Article 12. Pla de control  
Per a efectuar el Pla de Control, s'estableixen els següents paràmetres:  
1. El tipus de control a realitzar serà preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada. A tal fi, se supervisarà tota la documentació exigida en les bases reguladores i en la resolució de la convocatòria, i es requerirà, si escau, l'aportació dels documents complementaris que resulten necessaris per a comprovar, verificar i esclarir quants extrems així ho exigisquen. A més, si s'estima necessari, podran dur-se a terme comprovacions in situ de la realització de les activitats subvencionades, i podrà reclamar-se informació addicional que permeta contextualitzar la documentació aportada al principi i les activitats programades en funció del seu efectiu grau d'execució.  
2. Dins del conjunt de sol·licituds presentades a una mateixa convocatòria, es podrà seleccionar una mostra aleatòria, però prou representativa de qualssevol documents i altres elements acreditatius de la realització de l'activitat o activitats programades. Addicionalment, de forma degudament motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància en el marc d'una convocatòria.  
3. El percentatge mínim de subvenció a controlar sobre el total pagat amb càrrec a cada línia pressupostària serà el 5 %.  
Les actuacions que s'efectuen en desenvolupament d'aquest pla de control es realitzaran a través de mitjans propis, personals i materials. En relació amb els mitjans personals, es comptarà amb personal de la Generalitat, tècnics de la matèria que es tracte, amb les suficients garanties d'imparcialitat i independència, sense perjudici del suport tècnic extern que a tal fi puga recaptar-se.  
  
Article 13. Pèrdua o minoració de l'ajuda  
1. Es produirà d'acord amb els continguts establits en l'article 16 de la citada Ordre per la qual es regulen les Bases.  
2. Procedirà el reintegrament de la subvenció d'acord amb el que es preveu en l'article 17 de la citada Ordre per la qual es regulen les Bases.  
  
Article 14. Normativa aplicable  
La present resolució es regirà pel que s'estableix en l'Ordre 4/2015, de 3 de desembre, de la Conselleria de Sanitat Universal i Salut Pública per la qual s'aproven les bases reguladores de les subvencions en matèria d'atenció i prevenció de les drogodependències i altres trastorns addictius, modificada per l'Ordre 3/2020, de 9 de juny, la Llei 39/2015, d'1 d'octubre, del procediment administratiu comú de les administracions públiques, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en els preceptes bàsics de la Llei 38/2003, de 17 de novembre, general de subvencions i del Reial decret 887/2006, de 21 de juliol, pel qual s'aprova el Reglament de la Llei general de subvencions.  
  
  
Article 15. Publicitat de les subvencions  
S'hauran de complir amb les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el capítol 2 de la Llei 19/2013, de 9 de desembre, de transparència, Accés a la informació pública i bon govern, i en l'article 18 de la Llei 38/2003, de 17 de novembre, general de subvencions.  
Aquesta informació podrà publicar-se en el portal web de l'entitat o bé a través de la plataforma TEP - Transparència entitats privades, de GVA Oberta (https://gvaobert.gva.es/tep).   
  
Article 16. Recursos  
Contra la present resolució de convocatòria, que posa fi a la via administrativa, podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, recurs de reposició davant el mateix òrgan que l'ha dictada, en el termini d'un mes a comptar des de l'endemà de la seua publicació, o directament recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
  
Article 17. Entrada en vigor  
La present resolució produirà efectes a partir de l'endemà de la seua publicació en el Diari Oficial de la Generalitat Valenciana.  
  
València, 16 de febrer de 2023.- El conseller de Sanitat Universal i Salut Pública: Miguel Mínguez Pérez.